《摊破采桑子 小语脂香袭》
清代·邹祗谟

幽欢久待兰缸敛，懒绣鸳鸯。懒说鸳鸯。舌唾酣红淡海棠。

知么，微怒也、问檀郎。含娇半晌才私语，轻度丁香。

轻啮丁香。秘密风情在画厢。知么，微笑也、问檀郎。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。